**ZATVOR U GOSPIĆU**

**OIB: 22146074849**

**RKP: 3236**

**Zakonski predstavnik: Petar Rukavina, upravitelj**

Temeljem Zakona o proračunu („Narodne novine“ br. 144/21) člancima 81 do 86 te Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ br. 85/23) propisana je obveza izrade i donošenja polugodišnjeg i godišnjeg izvještaja o izvršenju financijskog plana. Sukladno navedenom, pristupilo se izradi Izvještaja o izvršenju financijskog plana Zatvora u Gospiću za razdoblje od 01.01.2023. do 30.06.2023. godine.

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZATVORA U GOSPIĆU ZA 2023.G.**

U promatranom razdoblju ostvareni su ukupni prihodi u iznosu od 1.687.696,35 EUR, što je u odnosu na planirani iznos ostvarenje od 52,08% te ukupni rashodi u iznosu od 1.686.833,71 EUR, što je u odnosu na planirani iznos ostvarenje od 51,65%. S obzirom da se prikazana planirana sredstva odnose na cijelu 2023. godinu, ukupna ostvarenja od približno 50% u polugodišnjem razdoblju ne čine znatna odstupanja od planiranog.

Od ukupnih prihoda poslovanja, najveći dio odnosi se na prihode iz nadležnog proračuna za financiranje redovne djelatnosti u iznosu od 1.629.700,71 EUR, što iznosi 52,20% od planiranog. Prihodi od prodaje proizvoda i izvršenih usluga iznose 11.514,18 EUR i ostvareni su u visini 26,29 % od planiranog. Prihodi od naknada za priređivanje igara na sreću iznosi 32.875,51 EUR i ostvareni su u visini 93,93 % u odnosu na planirano. Prihodi od prijenosa između proračunskih korisnika iznose 13.605,95 EUR i ostvareni su u visini 34,17 % u odnosu na planirano, a odnose se na doznačna sredstva sa osnove poticaja u poljoprivredi.

Ukupni rashodi iznose 1.686.833,71 EUR i ostvareni su u visini 51,65% planiranih rashoda poslovanja. Unutar rashoda poslovanja, izvršeni su rashodi za zaposlene u iznosu od 1.227.997,07 EUR, što je u odnosu na planirani iznos ostvarenje od 52,93 %. Unatoč povećanju osnovice za plaće, rastu koeficijenata i ostalih materijalnih prava radnika, nije bilo većih odstupanja u izvršenom u odnosu na planirano.

Materijalni rashodi su izvršeni u iznosu od 397.940,32 EUR, što je u odnosu na planirani iznos ostvarenje od 49,01 %. Isto je u skladu s planiranim te očekivanjima do kraja godine. Financijski rashodi su izvršeni u iznosu od 750,00 EUR i ostvarenje je 33,24 % od planiranog iznosa.

Od ukupnih rashoda, preostali iznos od 27.270,81 EUR čine rashodi za nabavu nefinancijske imovine, što je u odnosu na planirani iznos ostvarenje od 38,72%.

Usporedbom ostvarenja ukupnih prihoda u promatranom razdoblju 2023. godine s istim razdobljem 2022. godine, vidljivo je 18,67 % veće ostvarenje prihoda ove godine, pri čemu su prihodi iz proračuna veći za 16,71 %, a prihodi od prodaje proizvoda i pruženih usluga veći su za 28,88 % dok je prihod od prijenosa između proračunskih korisnika manji za 18,37 %. Na rashodovnoj strani u promatranom razdoblju 2023. godine, u odnosu na isto razdoblje 2022. godine, izvršeni su 16,25 % veći rashodi, pri čemu su rashodi za zaposlene veći za 11,98 %. (povećanja su u skladu s rastom plaća, ostalih materijalnih prava), dok su materijalni rashodi veći za 20,20% što je rezultat inflacije i rasta cijena roba i usluga. Financijski rashodi rasli su u promatranom razdoblju 2023. u odnosu na isto razdoblje 2022. za 76,59%, što je također rezultat većih cijena bankarskih naknada. Rashodi za nabavu nefinancijske imovine rasli su za 932,16%, što je rezultat nabave osobnog vozila u 2023.g.

Izvještaj sastavio:

Voditelj odjela financijsko-knjigovodstvenih poslova

Božica Pavelić